# ܣܲܓܼܲܠܬܵܐ ܓܵܘ ܡܲܕܪܲܫܬܵܐ ܫܲܪܘܵܝܬܵܐ ܩܵܐ ܫܲܢ݉ܬܵܐ ܕ 2024



ܫܲܪܲܝܬܵܐ ܕܡܲܕܪܲܫܬܵܐ ܝܼܠܵܗܿ ܚܕܵܐ ܥܸܕܵܢܵܐ ܡܲܦܨܸܚܵܢܬܵܐ ܩܵܐ ܫܲܒܼܪܹ̈ܐ، ܐܲܒܼܵܗܹ̈ܐ ܘܝܵܨܘܿܦܹ̈ܐ. ܐܲܚܢܲܢ ܒܵܥܲܚ ܗܲܝܸܪܲܚ ܕܥܵܒܼܕܲܚܠܵܗܿ ܥܵܡܵܠܝܼܬܵܐ ܕܣܲܓܼܲܠܬܵܐ ܦܫܝܼܛܬܵܐ ܩܵܐܠܵܘܟܼܘܿܢ ܐܲܝܟܼ ܟܡܵܐ ܕܡܸܬܗܵܘܝܵܢܬܵܐ ܝܠܵܗܿ.

ܓܵܘ ܐܘܼܚܕܵܢܵܐ ܕܒܼܸܟܬܘܿܪܝܵܐ، ܫܲܒܼܪ̈ܵܘܟܼܘܿܢ ܐܝܼܬܠܗܘܿܢ ܗܲܩܘܼܬܵܐ ܕܐܵܙܠ݉ܝܼ ܠܡܲܕܪܲܫܬܵܐ ܕܫܒܼܵܒܼܘܼܬܵܐ ܕܦܝܼܫܬܵܐ ܝܠܵܗܿ ܪܫܝܼܡܬܵܐ ܩܵܐܠܲܝܗܝ (‘ܡܲܕܪܲܫܬܵܘܟܼܘܿܢ ܡܲܗܲܠܵܝܬܵܐ’) ܬܚܘܿܬ ***ܩܵܢܘܿܢܵܐ ܕܬܲܪܲܨܬܵܐ ܕܝܘܼܠܦܵܢܵܐ ܘܬܲܠܡܲܕܬܵܐ ܕܫܲܢ݉ܬܵܐ ܕ*** *2006*.

ܐܵܦ ܡܵܨܝܼܬܘܿܢ ܕܩܲܕܸܡܝܼܬܘܿܢ ܩܵܐ ܕܩܵܢܝܼܬܘܿܢ ܚܲܕ ܫܵܘܦܵܐ ܓܵܘ ܡܲܕܪܲܫܬܵܐ ܕܠܵܐ ܝܠܵܗܿ ܡܲܕܪܲܫܬܵܘܟܼܘܿܢ ܡܲܗܲܠܵܝܬܵܐ. ܡܲܕܪܲܫܬܵܐ ܒܸܕ ܓܲܫܩܵܐ ܥܲܠ ܡܲܛܠܵܒܵܘܟܼܘܿܢ ܐܲܝܟܼ ܕܠܵܚܹܡ ܥܲܡ ܫܘܼܝܵܫܵܐ ܕܡܲܬܲܒܼܬܵܐ ܕܫܲܒܼܪܹ̈ܐ ܓܵܘ ܡܲܕܪܲܫܬܵܐ. ܩܵܐ ܡܵܘܕܥܵܢܘܼܬܵܐ ܒܘܼܫ ܙܵܘܕܵܐ ܒܘܼܬ ܫܘܼܝܵܫܵܐ ܕܡܲܬܲܒܼܬܵܐ ܕܫܲܒܼܪܹ̈ܐ ܓܵܘ ܡܲܕܪܲܫܬܵܐ، ܣܲܚܒܸܪܘܼܢ ܠܦܵܬܵܐ ܕ [Enrolling in school](about:blank) ([ܣܲܓܼܲܠܬܵܐ](about:blank) ܓܵܘ ܡܲܕܪܲܫܬܵܐ).

### ܣܘܼܪܓܵܕܵܐ ܕܥܸܕܵܢܵܐ ܚܲܕܬܵܐ ܥܲܠ ܫܲܘܝܘܼܬܵܐ ܕܐܘܼܚܕܵܢܵܐ ܩܵܐ ܣܸܕܪܵܐ ܫܲܬܐܸܣܵܝܵܐ (ܗܲܕܲܪܬܵܐ)

ܫܲܢ݉ܬܵܐ ܩܲܕ݉ܡܵܝܬܵܐ ܕܡܲܕܪܲܫܬܵܐ ܫܲܪܘܵܝܬܵܐ ܟܹܐ ܦܵܝܫܵܐ ܩܪܝܼܬܵܐ ܣܸܕܪܵܐ ܫܲܬܐܸܣܵܝܵܐ ܝܲܢ ܗܲܕܲܪܬܵܐ. ܐܲܚܢܲܢ ܦܪܝܼܣܵܐ ܝܘܲܚ ܚܲܕ ܣܘܼܪܓܵܕܵܐ ܕܥܸܕܵܢܵܐ ܚܲܕܬܵܐ ܕܣܲܓܼܲܠܬܵܐ ܓܵܘ ܣܸܕܪܵܐ ܫܲܬܐܸܣܵܝܵܐ ܩܵܐ ܟܠܲܝܗܝ ܡܲܕܪ̈ܲܫܝܵܬܹܐ ܫܲܪ̈ܘܵܝܹܐ ܕܗܘܼܟܡܵܐ ܓܵܘ ܐܘܼܚܕܵܢܵܐ ܕܒܼܸܟܬܘܿܪܝܵܐ ܩܵܐ ܕܦܵܐܹܫ ܬܒܼܝܼܥܵܐ (ܚܙܹܝܡܘܼܢ ܦܵܬܵܐ 3). ܢܝܼܫܵܐ ܕܣܘܼܪܓܵܕܵܐ ܕܥܸܕܵܢܵܐ ܝܼܠܹܗ ܕܗܲܝܸܪܠܵܘܟܼܘܿܢ ܕܦܲܪܡܝܼܬܘܿܢ ܐܝܼܡܲܢ ܘܕܵܐܟܼܝܼ ܣܲܓܼܸܠܝܼܬܘܿܢ ܠܫܲܒܼܪܵܘܟܼܘܿܢ ܓܵܘ ܣܸܕܪܵܐ ܫܲܬܐܸܣܵܝܵܐ ܩܵܐ ܫܲܢ݉ܬܵܐ ܕܡܲܕܪܲܫܬܵܐ 2024.

ܐܝܼܡܲܢ ܓܵܪܲܓ ܐܵܢܵܐ ܣܲܓܼܸܠܸܢ ܠܫܲܒܼܪܝܼ ܓܵܘ ܫܲܢ݉ܬܹܗ ܩܲܕ݉ܡܵܝܬܵܐ ܕܡܲܕܪܲܫܬܵܐ ܫܲܪܘܵܝܬܵܐ؟

**ܫܲܒܼܪܵܘܟܼܘܿܢ ܓܵܪܲܓ ܗܵܘܹܐ** 5 **ܫܸܢܹ̈ܐ ܡܼܢ ܩܵܕ݉ܡ ܚܘܼܬܵܡܵܐ ܕܣܝܼܩܘܿܡܵܐ ܕ** 30 **ܒܢܝܼܣܵܢ ܓܵܘ ܫܲܢ݉ܬܵܐ ܕܫܲܪܹܐ ܓܵܘܘܿܗܿ ܝܘܼܠܦܵܢܹܗ ܓܵܘ ܡܲܕܪܲܫܬܵܐ.**

**ܪܚܵܫܬܵܐ ܠܡܲܕܪܲܫܬܵܐ ܝܼܠܵܗܿ ܓ̰ܲܒܪܵܝܬܵܐ ܩܵܐ ܫܲܒܼܪܹ̈ܐ ܕܒܸܗܘܵܝܵܐ ܝܢܵܐ** 6 **ܫܸܢܹ̈ܐ.**

**ܩܵܐ ܕܣܲܓܼܸܠܝܼܬܘܿܢ ܠܹܗ ܫܲܒܼܪܵܘܟܼܘܿܢ ܓܵܘ ܡܲܕܪܲܫܬܵܐ ܫܲܪܘܵܝܬܵܐ ܕܗܘܼܟܡܵܐ ܓܵܘ ܐܘܼܚܕܵܢܵܐ ܕܒܼܸܟܬܘܿܪܝܵܐ ܩܵܐ ܫܲܢ݉ܬܵܐ ܕܝܘܼܠܦܵܢܵܐ ܕ** 2024**، ܫܲܕܪܘܼܢ ܚܕܵܐ ܛܠܵܒܬܵܐ ܕܣܲܓܼܲܠܬܵܐ ܩܵܐ ܡܲܕܪܲܫܬܵܐ ܡܼܢ ܩܵܕ݉ܡ ܚܘܼܬܵܡܵܐ ܕܣܝܼܩܘܿܡܵܐ ܕ** 28 **ܬܲܡܘܼܙ** 2023**.**

### ܕܵܐܟܼܝܼ ܣܲܓܼܸܠܸܢ ܠܹܗ ܫܲܒܼܪܝܼ ܓܵܘ ܫܲܢ݉ܬܹܗ ܩܲܕܡܵܝܬܵܐ ܕܡܲܕܪܲܫܬܵܐ ܫܲܪܘܵܝܬܵܐ؟

ܬܒܼܘܿܥܘܼܢ ܠܐܲܢܹܐ ܦܵܣܘܿܥܝܵܬܹ̈ܐ ܩܵܐ ܕܣܲܓܼܸܠܝܼܬܘܿܢ ܠܹܗ ܫܲܒܼܪܵܘܟܼܘܿܢ ܓܵܘ ܫܲܢ݉ܬܹܗ ܩܲܕ݉ܡܵܝܬܵܐ ܕܡܲܕܪܲܫܬܵܐ ܫܲܪܘܵܝܬܵܐ:

1. ܡܲܫܟܼܚܘܼܢ ܠܡܲܕܪܲܫܬܵܘܟܼܘܿܢ ܡܲܗܲܠܵܝܬܵܐ ܡܼܢ ܥܲܠ ܫܵܘܦܵܐ ܐܸܠܸܟܬܪܘܿܢܵܝܵܐ ܕFind my School (ܚܙܹܝܡܘܼܢ ܐܸܠܬܸܚܬ).
2. ܗܲܡܙܸܡܘܼܢ ܥܲܡ ܚܕܵܐ ܡܲܕܪܲܫܬܵܐ ܫܲܪܘܵܝܬܵܐ ܕܗܘܼܟܡܵܐ ܩܵܐ ܕܫܲܩܠܝܼܬܘܿܢ ܡܲܘܥܕܵܐ ܩܵܐ ܚܕܵܐ ܚܕܵܪܬܵܐ ܓܵܘ ܡܲܕܪܲܫܬܵܐ ܝܲܢ ܩܵܐ ܕܝܵܕܥܝܼܬܘܿܢ ܒܘܼܫ ܙܵܘܕܵܐ ܒܘܼܬ ܡܲܕܪܲܫܬܵܐ ܘܥܵܡܵܠܝܼܬܵܐ ܕܛܠܵܒܬܵܐ ܕܣܲܓܼܲܠܬܵܐ.
3. ܡܲܨܠܹܝܡܘܼܢ ܠܟܲܪܡܘܼܟܼܬܵܐ ܕܡܵܘܕܥܵܢܘܼܬܵܐ ܕܣܲܓܼܲܠܬܵܐ ܕܣܸܕܪܵܐ ܫܲܬܐܸܣܵܝܵܐ (ܗܲܕܲܪܬܵܐ) ܡܼܢ ܫܵܘܦܵܐ [Enrolling in Foundation (Prep)](https://www.vic.gov.au/enrolling-foundation-prep)  (ܡܸܬܩܲܢܝܵܢܬܵܐ ܡܼܢ ܣܝܼܩܘܿܡܵܐ ܕ 24 ܢܝܼܣܵܢ 2023).
4. ܫܲܕܪܘܼܢ ܚܕܵܐ ܛܠܵܒܬܵܐ ܕܣܲܓܼܲܠܬܵܐ ܩܵܐ Foundation ܡܼܢ ܩܵܕ݉ܡ ܚܘܼܬܵܡܵܐ ܕܝܵܘܡܵܐ ܕܥܪܘܼܒܼܬܵܐ 28 ܬܲܡܘܼܙ 2023.
5. ܐܲܚܬܘܿܢ ܒܸܕ ܦܵܝܫܝܼܬܘܿܢ ܡܘܼܝܕܸܥܹܐ ܒܘܼܬ ܦܠܵܛܵܐ ܕܛܠܵܒܬܵܘܟܼܘܿܢ ܡܼܢ ܩܵܕ݉ܡ ܚܘܼܬܵܡܵܐ ܕܝܵܘܡܵܐ ܕܥܪܘܼܒܼܬܵܐ 11 ܐܵܒ 2023. ܐܸܢ ܩܲܒܠܝܼܬܘܿܢ ܚܕܵܐ ܡܲܩܪܲܒܼܬܵܐ ܕܡܲܬܲܒܼܬܵܐ ܕܫܲܒܼܪܵܐ ܓܵܘ ܡܲܕܪܲܫܬܵܐ، ܓܵܪܲܓ ܩܲܒܠܝܼܬܘܿܢ ܠܡܲܩܪܲܒܼܬܵܐ ܡܼܢ ܩܵܕ݉ܡ ܚܘܼܬܵܡܵܐ ܕܝܵܘܡܵܐ ܕܥܪܘܼܒܼܬܵܐ 25 ܐܵܒ 2023.
6. ܫܲܪܸܟܘܼܢ ܓܵܘ ܣܲܓܼܲܠܬܵܐ ܕܡܵܘܕܥܵܢܘܼܬܵܐ ܘܝܬܵܒܼܝܵܬܹ̈ܐ ܡܫܲܢܝܵܢܹ̈ܐ ܒܡܸܬܚܵܐ ܕܪܲܗܛܵܐ 4 ܒܫܲܢ݉ܬܵܐ ܕ 2023.
7. ܫܲܒܼܪܵܘܟܼܘܿܢ ܒܸܕ ܫܲܪܹܐ Foundation ܡܼܢ ܝܵܘܡܵܐ ܕܬܠܵܬܒܫܲܒܵܐ 30 ܟܵܢܘܼܢ ܬܪܲܝܵܢܵܐ 2024.

### ܕܵܐܟܼܝܼ ܡܲܫܟܼܚܸܢ ܠܵܗܿ ܡܲܕܪܲܫܬܝܼ ܡܲܗܲܠܵܝܬܵܐ؟

**ܡܲܫܟܼܚܘܼܢ ܠܡܲܕܪܲܫܬܵܘܟܼܘܿܢ ܡܲܗܲܠܵܝܬܵܐ ܡܼܢ ܥܲܠ ܫܵܘܦܵܐ ܐܸܠܸܟܬܪܘܿܢܵܝܵܐ ܕ** Find my School **ܒܬܒܼܵܥܬܵܐ ܕܦܵܣܘܿܥܝܵܬܹ̈ܐ ܕܐܸܠܬܸܚܬ:**

1. ܡܲܥܒܼܸܪܘܼܢ ܠܫܵܘܦܵܐ ܐܸܠܸܟܬܪܘܿܢܵܝܵܐ [findmyschool.vic.gov.au](http://www.findmyschool.vic.gov.au/) ܓܵܘ ܒܲܠܒܸܝܵܢܵܐ (browser) ܕܕܝܼܵܘܟܼܘܿܢ.
2. ܡܲܥܒܼܸܪܘܼܢ ܠܐܵܕܪܹܣܵܘܟܼܘܿܢ ܐܲܡܝܼܢܵܝܵܐ ܬܚܘܿܬ ‘Enter your address to get started’ (ܡܲܥܒܼܸܪܘܼܢ ܠܐܵܕܪܹܣܵܘܟܼܘܿܢ ܩܵܐ ܕܫܲܪܝܼܬܘܿܢ).
3. ܓܲܒܹܝܡܘܼܢ 2024 ܬܚܘܿܬ ‘Enrolment year’ (ܫܲܢ݉ܬܵܐ ܕܣܲܓܼܲܠܬܵܐ). ܡܲܢܗܲܪܬܵܐ: ܕܘܼܟܵܢܹ̈ܐ ܕܡܲܕܪܲܫܬܵܐ ܩܵܐ 2024 ܒܸܕ ܗܵܘܝܼ ܡܸܬܩܲܢܝܵܢܹ̈ܐ ܒܥܸܕܵܢܵܬܹ̈ܐ ܐ݉ܚܵܪ̈ܵܝܹܐ ܕܪܲܗܛܵܐ 1، 2023.
4. ܓܲܒܹܝܡܘܼܢ ‘Primary’ (ܫܲܪܘܵܝܬܵܐ) ܬܚܘܿܬ ‘School type’ (ܬܲܗܵܪܵܐ ܕܡܲܕܪܲܫܬܵܐ).

ܨܘܼܪܵܬ ܐܲܪܥܵܐ ܗܿܝܓܵܗ݉ܐ ܒܸܕ ܡܲܚܙܸܝܵܐ ܐܵܕܪܹܣܵܘܟܼܘܿܢ، ܡܲܕܪܲܫܬܵܘܟܼܘܿܢ ܡܲܗܲܠܵܝܬܵܐ، ܘܥܲܠ ܓܹܢ݉ܒܵܐ ܕܝܲܡܝܼܢܵܐ ܦܲܨܲܠܝܵܬܹ̈ܐ ܕܡܵܘܕܥܵܢܘܼܬܵܐ ܕܡܲܚܒܲܪܬܵܘܟܼܘܿܢ ܩܵܐ ܡܲܕܪܲܫܬܵܐ. ܐܸܢ ܨܲܠܹܝܬܘܿܢ ܐܸܠܬܸܚܬ، ܨܘܼܪܵܬ ܐܲܪܥܵܐ ܐܵܦ ܒܸܕ ܡܲܚܙܸܝܵܐ ܠܵܘܟܼܘܿܢ ܐܵܢܝܼ ܚܲܡܫܵܐ ܡܲܕܪ̈ܲܫܝܵܬܹܐ ܒܘܼܫ ܩܘܼܪܒܵܐ ܠܐܵܕܪܹܣܵܘܟܼܘܿܢ.

ܐܵܦ ܡܵܨܝܼܬܘܿܢ ܛܲܥܼܝܬܘܿܢ ܒܵܬ݉ܪ ܫܸܡܵܐ ܕܡܲܕܪܲܫܬܵܐ ܬܚܘܿܬ ‘Search for school’ (‘ܛܲܥܲܝܬܵܐ ܒܵܬ݉ܪ ܡܲܕܪܲܫܬܵܐ’).

### ܡܵܨܹܐ ܫܲܒܼܪܝܼ ܩܲܕܸܡ ܩܵܐ ܚܕܵܐ ܡܲܕܪܲܫܬܵܐ ܫܲܪܘܵܝܬܵܐ ܕܗܘܼܟܡܵܐ ܕܠܵܐ ܝܠܵܗܿ ܡܲܕܪܲܫܬܲܢ ܡܲܗܲܠܵܝܬܵܐ؟

ܗܹܐ، ܡܵܨܝܼܬܘܿܢ ܩܲܕܸܡܝܼܬܘܿܢ ܩܵܐ ܡܲܕܪ̈ܲܫܝܵܬܹܐ ܫܒܼܘܿܩ ܡܼܢ ܡܲܕܪܲܫܬܵܘܟܼܘܿܢ ܡܲܗܲܠܵܝܬܵܐ. ܡܲܕܪܲܫܬܵܐ ܒܸܕ ܓܲܫܩܵܐ ܥܲܠ ܡܲܛܠܵܒܵܘܟܼܘܿܢ ܐܲܝܟܼ ܕܠܵܚܹܡ ܥܲܡ ܫܘܼܝܵܫܵܐ ܕܡܲܬܲܒܼܬܵܐ ܕܫܲܒܼܪܹ̈ܐ ܓܵܘ ܡܲܕܪܲܫܬܵܐ ܘܫܵܘܦܵܢܹ̈ܐ ܣܦܝܼܩܹ̈ܐ. ܡܵܨܝܼܬܘܿܢ ܡܲܫܟܼܚܝܼܬܘܿܢ ܡܵܘܕܥܵܢܘܼܬܵܐ ܒܘܼܫ ܙܵܘܕܵܐ ܒܘܼܬ ܕܵܐܟܼܝܼ ܟܹܐ ܦܵܝܫܝܼ ܡܲܛܠܵܒܹ̈ܐ ܝܗܝܼܒܼܹܐ ܩܲܕܡܵܝܘܼܬܵܐ ܥܲܠ ܦܵܬܵܐ ܕ [Enrolling in school](https://www.vic.gov.au/how-choose-school-and-enrol).

ܡܘܿܕܝܼ ܒܸܕ ܗܵܘܹܐ ܐܸܢ ܐܵܢܵܐ ܩܲܒܠܸܢ ܚܕܵܐ ܐܸܓܲܪܬܵܐ ܒܹܐܡܵܪܵܐ ܡܲܛܠܵܒܝܼ ܕܣܲܓܼܲܠܬܵܐ ܠܵܐ ܝܗܘܵܐ ܡܲܢܬܸܝܵܢܵܐ؟

ܐܲܚܬܘܿܢ ܓܵܪܲܓ ܩܲܕܸܡܝܼܬܘܿܢ ܩܵܐ ܕܣܲܓܼܸܠܝܼܬܘܿܢ ܠܹܗ ܫܲܒܼܪܵܘܟܼܘܿܢ ܓܵܘ ܚܕܵܐ ܡܲܕܪܲܫܬܵܐ ܐ݉ܚܹܪ݉ܬܵܐ. ܫܲܒܼܪܵܘܟܼܘܿܢ ܦܝܼܫܵܐ ܝܠܹܗ ܝܗܝܼܒܼܵܐ ܙܵܡܝܼܢܘܼܬܵܐ ܕܚܲܕ ܫܵܘܦܵܐ ܓܵܘ ܡܲܕܪܲܫܬܹܗ ܡܲܗܲܠܵܝܬܵܐ. ܪܫܵܡܬܵܐ ܕܡܲܕܪܲܫܬܵܐ ܡܲܗܲܠܵܝܬܵܐ ܩܵܐ ܫܲܒܼܪܵܘܟܼܘܿܢ ܦܝܼܫܬܵܐ ܝܠܵܗܿ ܒܢܝܼܬܵܐ ܥܲܠ ܐܵܕܪܹܣܹܗ ܐܲܡܝܼܢܵܝܵܐ. ܣܲܚܒܸܪܘܼܢ [Find my School](https://www.findmyschool.vic.gov.au/) ܩܵܐ ܕܝܵܕܥܝܼܬܘܿܢ ܠܹܗ ܫܵܘܦܵܐ ܕܡܲܕܪܲܫܬܵܐ ܡܲܗܲܠܵܝܬܵܐ ܕܫܲܒܼܪܵܘܟܼܘܿܢ. ܦܵܬܵܐ ܕ [Enrolling in school](https://www.vic.gov.au/how-choose-school-and-enrol) ܡܵܨܝܵܐ ܐܵܦ ܗܲܝܸܪܵܐܠܵܘܟܼܘܿܢ ܩܵܐ ܕܫܲܪܸܪܵܐ ܐܵܕܪܹܣ ܕܫܲܒܼܪܵܘܟܼܘܿܢ ܩܵܐ ܣܲܓܼܲܠܬܵܐ.

ܐܵܦ ܡܵܨܝܼܬܘܿܢ ܛܵܠܒܝܼܬܘܿܢ ܬܢܵܝܬܵܐ ܕܓܲܫܲܩܬܵܐ ܥܲܠ ܦܘܼܣܩܵܢܵܐ. ܦܵܬܵܐ ܕ [Enrolling in Foundation (Prep)](https://www.vic.gov.au/enrolling-foundation-prep) ܐܝܼܬܠܵܗܿ ܡܵܘܕܥܵܢܘܼܬܵܐ ܒܘܼܬ ܥܵܡܵܠܝܼܬܵܐ ܕܛܠܵܒܬܵܐ ܕܬܢܵܝܬܵܐ ܕܓܲܫܲܩܬܵܐ ܥܲܠ ܦܠܵܛܵܐ ܕܦܘܼܣܩܵܢܵܐ ܕܡܲܛܠܵܒܵܐ ܕܣܲܓܼܲܠܬܵܐ.

### ܡܘܿܕܝܼ ܒܸܕ ܗܵܘܹܐ ܐܸܢ ܠܵܐ ܣܘܼܓܼܸܠܝܼ ܒܥܸܕܵܢܵܬܹ̈ܐ ܪ̈ܫܝܼܡܹܐ؟

ܐܲܚܬܘܿܢ ܡܵܨܝܼܬܘܿܢ ܩܲܕܸܡܝܼܬܘܿܢ ܩܵܐ ܕܣܲܓܼܸܠܝܼܬܘܿܢ ܠܹܗ ܫܲܒܼܪܵܘܟܼܘܿܢ ܓܵܘ Foundation ܩܵܐ ܫܲܢ݉ܬܵܐ ܕܝܘܼܠܦܵܢܵܐ ܕ 2024 ܒܟܠ ܥܸܕܵܢܵܐ ܕܒܵܥܝܼܬܘܿܢ ܡܼܢ ܪܲܗܛܵܐ 2، 2023.

ܟܲܕ ܦܝܼܫܬܵܐ ܝܠܵܗܿ ܛܠܝܼܒܬܵܐ ܡܸܢܵܘܟܼܘܿܢ ܕܫܲܕܪܝܼܬܘܿܢ ܚܲܕ ܡܲܛܠܵܒܵܐ ܕܣܲܓܼܲܠܬܵܐ ܡ̣ܢ ܩܲܕ݇ܡ ܚܘܼܬܵܡܵܐ ܕܝܵܘܡܵܐ ܕܥܪܘܼܒܼܬܵܐ 28 ܬܲܡܘܼܙ 2023، ܡܲܛܠܵܒܹ̈ܐ ܡܼܢ ܒܵܬ݉ܪ ܐܵܗܵܐ ܣܝܼܩܘܿܡܵܐ ܗܵܠܵܐ ܒܸܕ ܦܵܝܫܝܼ ܩܒܝܼܠܹܐ ܡܼܢ ܐܵܢܝܼ ܒܲܝܬܘܼܝܵܬܹ̈ܐ ܕܠܵܐ ܣܲܓܼܸܠܝܼ ܒܥܸܕܵܢܵܬܹ̈ܐ ܪ̈ܫܝܼܡܹܐ، ܝܲܢ ܕܫܲܢܝܼ ܡܼܢ ܐܵܕܪܹܣ ܐܲܡܝܼܢܵܝܵܐ ܝܲܢ ܕܡܵܛܝܼ ܐܲܝܟܼ ܐܵܬܝܵܢܹ̈ܐ ܚܲܕܬܹ̈ܐ ܠܐܘܼܚܕܵܢܵܐ ܕܒܼܸܟܬܘܿܪܝܵܐ.

ܡܲܛܠܵܒܹ̈ܐ ܕܣܲܓܼܲܠܬܵܐ ܫܘܼܕܪܹܐ ܡܼܢ ܒܵܬ݉ܪ ܣܝܼܩܘܿܡܵܐ ܕ 28 ܬܲܡܘܼܙ 2023 ܒܸܕ ܦܵܝܫܝܼ ܓܘܼܫܸܩܹܐ ܥܲܠܲܝܗܝ ܒܡܲܕܪܲܫܬܵܐ ܒܥܸܕܵܢܵܐ ܕܩܲܒܲܠܬܲܝܗܝ، ܠܦܘܼܬ ܫܘܼܝܵܫܵܐ ܕܡܦܲܪܢܣܵܢܘܼܬܵܐ ܩܵܐ ܬܲܒܼܬܵܐ ܕܫܲܒܼܪܹ̈ܐ ܓܵܘ ܡܲܕܪܲܫܬܵܐ.

### ܐܲܝܟܵܐ ܡܵܨܹܝܢ ܡܲܫܟܼܚܸܢ ܡܵܘܕܥܵܢܘܼܬܵܐ ܒܘܼܫ ܙܵܘܕܵܐ ܒܘܼܬ ܣܲܓܼܲܠܬܵܐ ܓܵܘ ܡܲܕܪܲܫܬܵܐ ܫܲܪܘܵܝܬܵܐ؟

ܡܵܨܝܼܬܘܿܢ ܒܲܩܪܝܼܬܘܿܢ ܡܼܢ ܡܲܕܪܲܫܬܵܘܟܼܘܿܢ ܡܲܗܲܠܵܝܬܵܐ ܩܵܐ ܡܵܘܕܥܵܢܘܼܬܵܐ ܙܵܘܕܵܢܬܵܐ ܒܘܼܬ ܥܵܡܵܠܝܼܬܵܐ ܕܣܲܓܼܲܠܬܵܐ ܕ Foundation.

ܓܵܘ ܫܘܼܪܵܝܵܐ ܕܪܲܗܛܵܐ 2، 2023 ܐܲܚܬܘܿܢ ܐܵܦ ܡܵܨܝܼܬܘܿܢ ܕܡܲܫܟܼܚܝܼܬܘܿܢ ܚܕܵܐ ܟܲܪܡܘܼܟܼܬܵܐ ܕܡܵܘܕܥܵܢܘܼܬܵܐ ܒܘܼܬ ܥܵܡܵܠܝܼܬܵܐ ܕܣܲܓܼܲܠܬܵܐ ܕ Foundation ܡܼܢ ܥܲܠ ܦܵܬܵܐ ܕ [Enrolling in Foundation (Prep)](https://www.vic.gov.au/enrolling-foundation-prep) ܕܫܵܘܦܵܐ ܐܸܠܸܟܬܪܘܿܢܵܝܵܐ ܕ Starting School (ܫܘܼܪܵܝܵܐ ܕܡܲܕܪܲܫܬܵܐ).

ܐܸܢ ܣܵܢܩܝܼܬܘܿܢ ܗܲܝܲܪܬܵܐ ܒܬܲܪܓܲܡܬܵܐ ܕܟܲܪܡܘܼܟܼܬܵܐ ܕܡܵܘܕܥܵܢܘܼܬܵܐ، ܐܸܢ ܒܲܣܡܵܐܠܵܘܟܼܘܿܢ ܗܲܡܙܸܡܘܼܢ ܥܲܡ ܡܲܕܪܲܫܬܵܘܟܼܘܿܢ ܡܲܗܲܠܵܝܬܵܐ ܩܵܐ ܕܗܲܝܸܪܝܼ ܠܵܘܟܼܘܿܢ.

### ܩܵܐ ܡܵܢܝܼ ܓܵܪܲܓ ܐܵܢܵܐ ܡܲܚܒܸܪܸܢ؟

ܡܣܲܕܪܵܢܵܐ ܕܫܲܢܲܝܬܵܐ، ܦܵܠܵܚܵܐ ܡܸܫܬܲܐܠܵܢܵܐ ܕܣܲܓܼܲܠܬܵܐ ܝܲܢ ܡܕܲܒܪܵܢܵܐ ܕܡܲܕܪܲܫܬܵܐ ܫܲܪܘܵܝܬܵܐ ܕܐܲܚܬܘܿܢ ܒܵܥܝܼܬܘܿܢ ܩܲܕܸܡܝܼܬܘܿܢ ܐܸܠܘܿܗܿ ܡܵܨܝܼ ܗܲܝܸܪܝܼ ܠܵܘܟܼܘܿܢ ܒܟܠ ܚܲܕ ܡܼܢ ܒܘܼܩܵܪܹ̈ܐ ܕܐܝܼܬܠܵܘܟܼܘܿܢ ܒܘܼܬ ܥܵܡܵܠܝܼܬܵܐ ܕܣܲܓܼܲܠܬܵܐ.

### ܐܵܣܘܿܪܹ̈ܐ ܡܵܪܲܝ ܝܘܼܬܪܵܢܵܐ

ܐܸܢ ܒܲܣܡܵܐܠܵܘܟܼܘܿܢ ܡܲܫܟܼܚܘܼܢ ܚܲܕܟܡܵܐ ܐܵܣܘܿܪܹ̈ܐ ܡܵܪܲܝ ܝܘܼܬܪܵܢܵܐ ܐܸܠܬܸܚܬ ܕܒܲܠܟܵܐ ܗܵܘܝܼ ܗܲܝܸܪ̈ܵܢܹܐ ܩܵܐܠܵܘܟܼܘܿܢ ܟܲܕ ܫܲܒܼܪܵܘܟܼܘܿܢ ܫܲܪܹܐ ܡܲܕܪܲܫܬܵܐ ܫܲܪܘܵܝܬܵܐ ܒܫܲܢ݉ܬܵܐ ܕ 2024:

ܡܲܫܟܼܲܚܬܵܐ ܕܡܲܕܪܲܫܬܝܼ ـ [findmyschool.vic.gov.au](http://www.findmyschool.vic.gov.au/)

ܡܵܘܕܥܵܢܘܼܬܵܐ ܒܘܼܬ ܦܸܢܝܵܬܹ̈ܐ ܕܡܲܕܪܲܫܬܵܐ ـ [vic.gov.au/school-zones](http://www.vic.gov.au/school-zones)

ܣܲܓܼܲܠܬܵܐ ܓܵܘ ܣܸܕܪܵܐ ܫܲܬܐܸܣܵܝܵܐ (ܗܲܕܲܪܬܵܐ)Foundation (Prep) ـ [vic.gov.au/enrolling-foundation-prep](https://www.vic.gov.au/enrolling-foundation-prep)

ܣܲܓܼܲܠܬܵܐ ܓܵܘ ܡܲܕܪܲܫܬܵܐ ـ [vic.gov.au/how-choose-school-and-enrol](https://www.vic.gov.au/how-choose-school-and-enrol)

ܫܲܦܠܘܼܬܵܐ ܘܝܘܼܠܦܵܢܵܐ ܚܵܒܼܫܵܢܵܐ ـ [vic.gov.au/disability-and-inclusive-education](https://www.vic.gov.au/disability-and-inclusive-education)

ܡܲܚܒܲܪ̈ܝܵܬܹܐ ܩܵܐ ܡܲܟܼܬܒܼܵܐ ܐܸܩܠܹܝܡܵܝܵܐ ـ [vic.gov.au/office-locations-department-education-and-training](https://www.vic.gov.au/office-locations-department-education-and-training)

# ܣܘܼܪܓܵܕܵܐ ܕܥܸܕܵܢܵܐ ܩܵܐ 2023 ـ 2024:

|  |  |
| --- | --- |
| ܥܵܒܼܘܿܕܘܼܬܵܐ | ܣܝܼܩܘܿܡܹ̈ܐ ܕ **2023** |
|
| ܪܲܗܛܵܐ 2: ܬܪܹܝܒܫܲܒܵܐ 24 ܢܝܼܣܵܢ 2023 ـ ܥܪܘܼܒܼܬܵܐ 23 ܚܙܝܼܪܵܢ 2023 | |
| ܡܲܕܪ̈ܲܫܝܵܬܹܐ ܫܲܪ̈ܘܵܝܵܬܹܐ ܥܵܒܼܕܝܼ ܚܕܵܪ̈ܝܵܬܹܐ، ܝܬܵܒܼܝܵܬܹܐ ܕܡܵܘܕܥܵܢܘܼܬܵܐ ܘܥܵܒܼܘܿܕܘܵܬܹ̈ܐ ܐ݉ܚܹܪ̈݉ܢܹܐ ܩܵܐ ܒܲܝܬܘܼܝܵܬܹ̈ܐ ܕܛܲܥܘܼܝܹܐ ܝܢܵܐ ܒܵܬ݉ܪ ܣܲܓܼܲܠܬܵܐ ܓܵܘ ܣܸܕܪܵܐ ܫܲܬܐܸܣܵܝܵܐ (ܗܲܕܪܬܵܐ) Foundation (Prep) ܫܲܒܼܪܲܝܗܝ ܩܵܐ ܫܲܢ݉ܬܵܐ ܕ 2024. | **ܪܲܗܛܵܐ** 1 **ܘ 2، 2023** |
| ܦܸܢܝܵܬܹ̈ܐ ܕܡܲܕܪܲܫܬܵܐ ܩܵܐ ܫܲܢ݉ܬܵܐ ܕܡܲܕܪܲܫܬܵܐ 2024 ܪܚܘܿܫܘܼܢ ܠܫܵܘܦܵܐ ܚܵܝܵܐ [findmyschool.vic.gov.au](http://www.findmyschool.vic.gov.au/)  ܐܲܒܼܵܗܹ̈ܐ \ ܢܵܛܪ̈ܵܢܹܐ ܓܵܪܲܓ ܐܵܙܠ݉ܝܼ ܠܫܵܘܦܵܐ [findmyschool.vic.gov.au](http://www.findmyschool.vic.gov.au/) ܩܵܐ ܕܡܲܫܟܼܚܝܼ ܡܲܕܪܲܫܬܲܝܗܝ ܪܫܝܼܡܬܵܐ ܕܫܒܼܵܒܼܘܼܬܵܐ ܩܵܐ ܫܲܢ݉ܬܵܐ ܕ 2024.  ܟܲܪܡܘܼܟܼܬܵܐ ܕܡܵܘܕܥܵܢܘܼܬܵܐ ܕܣܲܓܼܲܠܬܵܐ ܩܵܐ ܐܲܒܼܵܗܹ̈ܐ \ ܢܵܛܪ̈ܵܢܹܐ ܡܸܬܩܲܢܝܵܢܬܵܐ ܝܠܵܗܿ ܩܵܐ ܡܲܨܠܵܝܬܵܐ ܡܼܢ ܫܵܘܦܵܐ [Enrolling in Foundation (Prep)](https://www.vic.gov.au/enrolling-foundation-prep). | **ܒܫܘܼܪܵܝܵܐ ܕܪܲܗܛܵܐ 2، 2023** |
| ܡܲܕܪ̈ܲܫܝܵܬܹܐ ܫܲܪ̈ܘܵܝܵܬܹܐ ܡܵܨܝܼ ܦܲܠܸܓܼܝܼ ܠܵܗܿ ܟܲܪܡܘܼܟܼܬܵܐ ܕܡܵܘܕܥܵܢܘܼܬܵܐ ܕܣܲܓܼܲܠܬܵܐ ܩܵܐ ܒܲܝܬܘܼܝܵܬܹ̈ܐ ܡܸܬܗܵܘܝܵܢܹ̈ܐ ܘܟܢܘܼܫܬܵܐ ܕܡܲܕܪܲܫܬܲܝܗܝ. | **ܡܼܢ ܫܵܒܼܘܿܥܵܐ** 1**، ܕ ܪܲܗܛܵܐ 2، 2023** |
| ܡܲܛܠܵܒܹ̈ܐ ܕܣܲܓܼܲܠܬܵܐ ܦܬܝܼܚܹܐ ܝܢܵܐ ـ ܐܲܒܼܵܗܹ̈ܐ \ ܢܵܛܪ̈ܵܢܹܐ ܡܵܨܝܼ ܫܲܕܪܝܼ ܠܹܗ ܡܲܛܠܵܒܲܝܗܝ ܬܘܼܡܸܡܵܐ ܕܣܲܓܼܲܠܬܵܐ ܩܵܐ ܚܕܵܐ ܡܲܕܪܲܫܬܵܐ ܫܲܪܘܵܝܬܵܐ ܕܗܘܼܟܡܵܐ ܡܼܢ ܐܵܗܵܐ ܣܝܼܩܘܿܡܵܐ. | **ܡܼܢ ܫܵܒܼܘܿܥܵܐ** 1**، ܕ ܪܲܗܛܵܐ 2، 2023** |
| ܪܲܗܛܵܐ 3: ܬܪܹܝܒܫܲܒܵܐ 10 ܬܲܡܘܼܙ 2023 ـ ܥܪܘܼܒܼܬܵܐ 15 ܐܝܼܠܘܿܠ 2023 | |
| ܥܸܕܵܢܵܐ ܝܠܵܗܿ ܩܵܐ ܫܲܕܲܪܬܵܐ ܕܡܲܛܠܵܒܹ̈ܐ ܕܣܲܓܼܲܠܬܵܐ ـ ܐܲܒܼܵܗܹ̈ܐ \ ܢܵܛܪ̈ܵܢܹܐ ܫܲܕܪܝܼ ܡܲܛܠܲܒܲܝܗܝ ܬܘܼܡܸܡܵܐ ܕܣܲܓܼܲܠܬܵܐ ܩܵܐ ܚܕܵܐ ܡܲܕܪܲܫܬܵܐ ܫܲܪܘܵܝܬܵܐ ܕܗܘܼܟܡܵܐ ܡܼܢ ܩܵܕ݉ܡ ܚܘܼܬܵܡܵܐ ܕܐܵܗܵܐ ܣܝܼܩܘܿܡܵܐ. | **ܡܼܢ ܩܵܕ݉ܡ ܚܘܼܬܵܡܵܐ ܕܝܵܘܡܵܐ ܕܥܪܘܼܒܼܬܵܐ 28** **ܬܲܡܘܼܙ 2023** |
| ܡܲܕܪ̈ܲܫܝܵܬܹܐ ܫܲܪ̈ܘܵܝܵܬܹܐ ܡܲܕܸܥܝܼ ܒܟܬܵܒܼܬܵܐ ܩܵܐ ܐܲܒܼܵܗܹ̈ܐ \ ܢܵܛܪ̈ܵܢܹܐ ܒܘܼܬ ܦܠܵܛܵܐ ܕܣܲܓܼܲܠܲܬܵܐ ܩܵܐ Foundation (Prep)، ܐܲܝܟܼ ܫܲܪ̈ܛܹܐ ܕ ‘ܣܸܕܪܵܐ ܕܩܲܕܡܵܝܘܼܬܵܐ ܕܡܲܬܲܒܼܬܵܐ ܕܫܲܒܼܪܹ̈ܐ ܓܵܘ ܡܲܕܪܲܫܬܵܐ’ (‘Priority Order of Placement’) ܬܚܘܿܬ ܫܘܼܝܵܫܵܐ ܕܡܦܲܪܢܣܵܢܘܼܬܵܐ ܕܡܲܬܲܒܼܬܵܐ ܕܫܲܒܼܪܹ̈ܐ ܓܵܘ ܡܲܕܪܲܫܬܵܐ. ܐܲܝܵܐ ܡܲܕܲܥܬܵܐ ܒܲܠܟܵܐ ܚܵܒܼܫܵܐ ܚܕܵܐ ܐܸܓܲܪܬܵܐ ܫܲܪܘܼܪܹܐ ܣܲܓܼܲܠܬܵܐ، ܚܕܵܐ ܐܸܓܲܪܬܵܐ ܕܡܲܩܪܲܒܼܬܵܐ، ܝܲܢ ܚܕܵܐ ܐܸܓܲܪܬܵܐ ܕܡܲܛܠܵܒܵܐ ܠܵܐ ܡܲܢܬܸܝܵܢܵܐ.  ܐܲܒܼܵܗܹ̈ܐ \ ܢܵܛܪ̈ܵܢܹܐ ܕܫܘܼܕܪܹܐ ܝܢܵܐ ܚܕܵܐ ܐܸܓܲܪܬܵܐ ܕܡܲܛܠܵܒܵܐ ܠܵܐ ܡܲܢܬܸܝܵܢܵܐ ܡܵܨܝܼ ܫܲܪܝܼ ܫܲܕܘܼܪܹܐ ܡܲܛܠܵܒܹ̈ܐ ܟܬܝܼܒܼܹܐ ܕܬܢܵܝܬܵܐ ܕܓܲܫܲܩܬܵܐ ܥܲܠ ܦܘܼܣܩܵܢܵܐ ܕܠܵܐ ܡܲܬܲܒܼܬܵܐ ܕܫܲܒܼܪܲܝܗܝ ܓܵܘ ܡܲܕܪܲܫܬܲܝܗܝ ܫܲܪܘܵܝܬܵܐ ܕܓܘܼܒܝܘܿܗܿ ܝܢܵܐ. | **ܡܼܢ ܩܵܕ݉ܡ ܚܘܼܬܵܡܵܐ ܕܝܵܘܡܵܐ ܕܥܪܘܼܒܼܬܵܐ 11** ܐܵܒ **2023** |
| ܐܲܒܼܵܗܹ̈ܐ \ ܢܵܛܪ̈ܵܢܹܐ ܒܸܕ ܦܵܝܫܝܼ ܫܘܼܕܪܹܐ ܚܕܵܐ ܐܸܓܲܪܬܵܐ ܕܡܲܩܪܲܒܼܬܵܐ ܡܲܚܙܘܼܝܹܐ ܩܒܵܠܬܵܐ ܕܫܵܘܦܵܐ ܕܫܲܒܼܪܲܝܗܝ ܒܐܵܗܵܐ ܣܝܼܩܘܿܡܵܐ. | **ܡܼܢ ܩܵܕ݉ܡ ܚܘܼܬܵܡܵܐ ܕܝܵܘܡܵܐ ܕܥܪܘܼܒܼܬܵܐ 25** ܐܵܒ **2023** |
| ܣܝܼܩܘܿܡܵܐ ܕܕܒܼܵܪܬܵܐ ܕܣܲܓܼܲܠܬܵܐ ܩܵܐ ܐܲܒܼܵܗܹ̈ܐ \ ܢܵܛܪ̈ܵܢܹܐ ܩܵܐ ܕܫܲܕܪܝܼ ܚܲܕ ܡܲܛܠܵܒܵܐ ܟܬܝܼܒܼܵܐ ܕܬܢܵܝܬܵܐ ܕܓܲܫܲܩܬܵܐ ܥܲܠ ܦܘܼܣܩܵܢܵܐ ܕܠܵܐ ܡܲܬܲܒܼܬܵܐ ܕܫܲܒܼܪܲܝܗܝ ܓܵܘ ܡܲܕܪܲܫܬܲܝܗܝ ܫܲܪܘܵܝܬܵܐ ܕܓܘܼܒܝܘܿܗܿ ܝܢܵܐ. | **ܡܼܢ ܩܵܕ݉ܡ ܚܘܼܬܵܡܵܐ ܕܝܵܘܡܵܐ ܕܥܪܘܼܒܼܬܵܐ 25** ܐܵܒ **2023** |
| ܡܲܕܪ̈ܲܫܝܵܬܹܐ ܫܲܪ̈ܘܵܝܵܬܹܐ ܡܲܕܸܥܝܼ ܩܵܐ ܟܠܲܝܗܝ ܐܲܒܼܵܗܹ̈ܐ \ ܢܵܛܪ̈ܵܢܹܐ، ܒܟܬܵܒܼܬܵܐ، ܒܘܼܬ ܦܠܵܛܵܐ ܕܡܲܛܠܵܒܵܐ ܕܬܢܵܝܬܵܐ ܕܓܲܫܲܩܬܵܐ ܥܲܠ ܦܘܼܣܩܵܢܵܐ ܕܠܵܐ ܡܲܬܲܒܼܬܵܐ ܕܫܲܒܼܪܲܝܗܝ ܓܵܘ ܡܲܕܪܲܫܬܲܝܗܝ ܫܲܪܘܵܝܬܵܐ ܒܐܵܗܵܐ ܣܝܼܩܘܿܡܵܐ. | **ܡܼܢ ܩܵܕ݉ܡ ܚܘܼܬܵܡܵܐ ܕܝܵܘܡܵܐ ܕܥܪܘܼܒܼܬܵܐ 15** ܐܝܼܠܘܿܠ **2023** |
| ܪܲܗܛܵܐ 4: ܬܪܹܝܒܫܲܒܵܐ 2 ܬܸܫܪܝܼܢ ܩܲܕ݉ܡܵܝܵܐ 2023 ـ ܐܲܪܒܲܥܒܫܲܒܵܐ 20 ܟܵܢܘܿܢ ܩܲܕ݉ܡܵܝܵܐ 2023 | |
| ܡܲܕܪ̈ܲܫܝܵܬܹܐ ܫܲܪ̈ܘܵܝܵܬܹܐ ܡܲܪܚܸܛܝܼ ܝܬܵܒܼܝܵܬܹ̈ܐ ܫܲܢܝܵܢܹ̈ܐ. | **ܓܵܘ ܪܲܗܛܵܐ ܕ 4، 2023** |
| ܣܝܼܩܘܿܡܵܐ ܕܕܒܼܵܪܬܵܐ ܕܣܲܓܼܲܠܬܵܐ ܩܵܐ ܐܲܒܼܵܗܹ̈ܐ \ ܢܵܛܪ̈ܵܢܹܐ ܕܫܲܕܪܝܼ ܚܲܕ ܡܲܛܠܵܒܵܐ ܟܬܝܼܒܼܵܐ ܕܬܢܵܝܬܵܐ ܕܓܲܫܲܩܬܵܐ ܥܲܠ ܦܘܼܣܩܵܢܵܐ ܕܠܵܐ ܡܲܬܲܒܼܬܵܐ ܕܫܲܒܼܪܲܝܗܝ ܓܵܘ ܡܲܕܪܲܫܬܲܝܗܝ ܫܲܪܘܵܝܬܵܐ ܥܲܡ ܡܕܲܒܪܵܢܵܐ ܐܸܩܠܹܝܡܵܝܵܐ ܠܚܝܼܡܵܐ، ܐܲܝܟܵܐ ܕܠܵܐ ܝܢܵܐ ܗܘܹܝܹܐ ܡܲܢܬܸܝܵܢܹ̈ܐ ܒܡܲܛܠܵܒܲܝܗܝ ܩܵܐ ܡܲܕܪܲܫܬܲܝܗܝ ܫܲܪܘܵܝܬܵܐ ܕܓܘܼܒܝܘܿܗܿ ܝܢܵܐ. | **ܡܼܢ ܩܵܕ݉ܡ ܚܘܼܬܵܡܵܐ ܕܝܵܘܡܵܐ ܕܥܪܘܼܒܼܬܵܐ 20** ܬܸܫܪܝܼܢ ܩܲܕ݉ܡܵܝܵܐ **2023** |
| ܐܸܩܠܹܝܡܹ̈ܐ ܡܲܕܸܥܝܼ ܩܵܐ ܟܠܲܝܗܝ ܐܲܒܼܵܗܹ̈ܐ \ ܢܵܛܪ̈ܵܢܹܐ ܒܟܬܵܒܼܬܵܐ ܒܘܼܬ ܦܠܵܛܵܐ ܕܡܲܛܠܵܒܹ̈ܐ ܕܡܕܲܒܪܵܢܵܐ ܐܸܩܠܹܝܡܵܝܵܐ (Regional Director) ܕܬܢܵܝܬܵܐ ܕܓܲܫܲܩܬܵܐ ܥܲܠ ܦܘܼܣܩܵܢܵܐ ܕܠܵܐ ܡܲܬܲܒܼܬܵܐ ܕܫܲܒܼܪܲܝܗܝ ܓܵܘ ܡܲܕܪܲܫܬܲܝܗܝ ܫܲܪܘܵܝܬܵܐ ܡܼܢ ܩܵܕ݉ܡ ܚܘܼܬܵܡܵܐ ܕܝܵܘܡܵܐ ܐܵܗܵܐ ܣܝܼܩܘܿܡܵܐ. ܐܵܗܵܐ ܐܲܚܟ̰ܝܼ ܟܹܐ ܛܲܒܸܩ ܥܲܠ ܡܲܛܠܵܒܹ̈ܐ ܕܬܢܵܝܬܵܐ ܕܓܲܫܲܩܬܵܐ ܥܲܠ ܦܘܼܣܩܵܢܵܐ ܕܦܝܼܫܹܐ ܝܢܵܐ ܩܘܼܒܠܹܐ ܡܼܢ ܩܵܕ݉ܡ ܚܘܼܬܵܡܵܐ ܕܣܝܼܩܘܿܡܵܐ ܕܕܒܼܵܪܬܵܐ ܒܝܵܘܡܵܐ ܕܥܪܘܼܒܼܬܵܐ 20 ܬܸܫܪܝܼܢ ܩܲܕ݉ܡܵܝܵܐ 2023. | **ܡܼܢ ܩܵܕ݉ܡ ܚܘܼܬܵܡܵܐ ܕܝܵܘܡܵܐ ܕܥܪܘܼܒܼܬܵܐ 17** ܬܸܫܪܝܼܢ ܬܪܲܝܵܢܵܐ **2023** |